Alsted Forsamlingshus
Generalforsamling d. 1 april 2016
Kl. 18.00 i Alsted Forsamlingshus
	Antal stemmeberettigede: 48

1. Valg af dirigent
· Bestyrelsen foreslog Hans H. Jensen og han blev valgt.
 
2. Bestyrelsens beretning v. Torben Cordtz.
· Godt år for Alsted Forsamlingshus. Negative udvikling er vendt. Stor og stabil opbakning for huset, dog stadig udfordret på økonomien. Gennemført 7 mad aftener gennem året, samt aftenspisning til sognedagen d. 27/6-15 (stor tak til arrangørerne af dagen). Vi stod også for spisningen til afslutning af Idrætsforeningens loppemarked, en god løsning som bør gentages. I er hjertelig velkomne.
Mad aftenerne har haft mellem 50-120 deltagere, dog en tendens til større tilslutning til aftener med et tema. Idéer til nye temaer modtages gerne. 
· Fyret blev udskiftet/istandsat i foråret 2015, som var en mellemlang sigtet løsning. Dyrt at opvarme huset, på trods af de lave oliepriser, så der skal findes en mere økonomisk langsigtet løsning. Der er indhentet prisoverslag på jordvarme og luftvarmeløsninger, som der skal kigges nærmere på og søges fonde. Gulvet er blevet slebet og lakeret i sommers, nok for sidste gang (tyndt), da der så skal en udskiftning til.
· Udlejningerne er stagnerede. Undersøgt markedet og ikke grundlag for prisstigninger. Vi er ved at analysere omkostningen for en udlejning, for at se om en kort model (få timer) er rentabel at kunne tilbyde. Der iværksættes en tilfredshedsundersøgelse blandt lejerne, for at styrke vores koncept.
· Erik og Inge som var valgt som suppleanter til bestyrelsen, har gennem året deltaget på lige fod med den øvrige bestyrelse. I forbindelse med Ib Nielsen's sygdom, har Erik varetaget hans ansvarsområder. Vi ser frem til, at Ib vender tilbage til bestyrelsesarbejdet. Bestyrelsen modtager genvalg, men kan stadig bruge flere hænder til arbejdet i bestyrelsen eller i aktivitetsgrupperne. Husets love er efterhånden noget forældede. De skal ajourføres og tilrettes til nutiden. Bestyrelsen fremlægger et forslag om annoncering af generalforsamling ændres, og moderniseres inden næste års generalforsamling.
· Hjemmesiden er blevet en succes. Over 8000 hits d.d. Dorte har tilføjet nye faciliteter, som hjælper i bestyrelsens samarbejde og giver en bedre kontakt mellem medlemmer og brugere.
· Udfordringer og opgaver: Nyt gulv og varmeløsning som tidligere omtalt. Indhentet prisoverslag på nyt AV - udstyr med storskærm. Renovering af køkken. Galleriskinner og ny belysning til afholdelse af udstillinger. Alt dette til ca. et par millioner, som der målrettet skal jagtes via fundraising. Sidste år fik vi 10 t.kr. fra Egholt fonden, til kulturelle formål. Er også netop søgt i 2016.
· Tak til alle der bakker op omkring huset, de aktive og frivillige i aktivitetsgrupperne og ikke mindst den pligtopfyldende bestyrelse. Tak til alle for et godt år.  
· Beretningen blev enstemmigt godkendt.
		    
	             
3. Forelæggelse af det reviderede regnskab v. Maria B.
· Antal udlejninger er faldet lidt i det forgangne år.
· Godt overskud fra de gode madaftener.
· 9500 kr. i overskud mod 4500 kr. sidste år, trods investeringer i nyt køleskab til drikkevarer og renovering af fyret.
· Enstemmigt Godkendt
                      	

4. Fastsættelse af kontingent.: 

· Uændret. Enstemmigt godkendt

5. Vedtægtsændringer. 
Bestyrelsen foreslår flg. tilføjelse til §7:
Annoncering kan ske via opslag på Forsamlingshusets hjemmeside og via opslag ved Forsamlingshuset. 
Dette for at spare på annoncering i avis. Der opfordres også til at tilmelde sig vores nyhedsbrev. 
· Enstemmigt godkendt.
· Arne O: Sidste år blev der vedtaget ændringer, men kan ikke se de er blevet nedfældet. 
Torben C: Det er korrekt, men de er blevet fulgt (vedr. bestyrelsens antal)
Hans J J: Man kunne evt. kontakte hovedbestyrelsen for Danske forsamlingshuse, om der ligger en ny og opdateret model for vedtægter.
Gudrun Aa: Får vi henvendelser via Foreningen for Danske Forsamlingshuse.
Poul K / Maria B: Ja sjældent og vi er medlem.
Arne O: Vedr. annoncering på Forsamlingshusets hjemmeside, gælder det også at firmaer kan annoncere der.
Dorte H: Det er der allerede mulighed for.

6. Indkomne forslag. 
Ingen.


7. Valg af bestyrelse:
1. Torben Cordtz - (1 år) Genvalgt
1. Dorte Hansen - (2 år) Genvalgt 
1. Merete Jensen - (2 år) Genvalgt 
1. Maria Brandt - (2 år) Genvalgt 

8. Bestyrelsessupleanter:
· Erik Jensen - (1 år) Genvalgt
· Inge Vestbo - (1 år) Genvalgt 
· Kenneth Nielsen - (1 år) valgt

9. Valg af revisorer:
· Torben Olsen - (1 år) Genvalgt 
· Sonnich Engsted - (1 år) Genvalgt 

10. Valg af revisorsupleant:
· Hans Henrik Jensen - (1 år) Genvalgt 

11.  Eventuelt:
· Arne O: Vedr. leje af huset, er det svært at finde tidspunkter. 
Poul / Dorte: Bliver revideret.
· Arne: Vedtægter bør ligges øverst på hjemmesiden.
· Arne: Kunne en online betalingsmulighed for medlemskab arrangeres?
Dorte: Er i gang med en mobile pay løsning.
· Bent N: Først ros til bestyrelsen for deres arbejde. dernæst var det muligt med en mere fleksibel løsning for lokale lejere, 1-2 timer frem eller tilbage ved leje.
· Heidi N: Sociale medier. Var det muligt at promovere sig på facebook. 
· Dorte: Har undersøgt det, men der er allerede en som har oprettet en gruppe for huset og vi kan så ikke være administrator. Ny kan evt. oprettes, og Heidi kunne inviteres til at komme med input fra de unges syns vinkel.
· Susanne N: Vildt aften. Alt for billig, for sådan en middag.
Torben: Det er muligt at vi fremover differentiere prisen, afhængigt af menuen. 
· Mads K: Er Forsamlingshuset interesseret i et samarbejde med gymnastikforeningen.
Torben: Ja og også med Lokalforeningen.
